۲۰۱۷-جی ایلین اوچونجو روبعونده روسییادا سیاسی، سوسیال-اقتصادی و امکله باغلی اعتراض آکسییالاری ۲ دفعهدن چوخ آرتیب.
آخار. آذ خبر وئریر کی، بو بارهده اینفورماسییا روسییا اقتصادی و سیاسی رفورملار مرکزینین حساباتیندا یئر آلیب. حساباتا اساساً روسییادا بو ایلین بیرینجی روبعونده ۲۸۴، ایکینجی روبعونده ۳۷۸، اوچونجو روبعونده ایسه ۴۴۵ اعتراض آکسییاسی کئچیریلیب. اوچونجو روبعده داها چوخ سوسیال-اقتصادی یؤنوملو اعتراض آکسییالاری باش توتوب. بونلارین سایی ۳۱۲ اولوب. آکسییالار داها چوخ صاحیبکارلاردان، تاریفلرین آرتیمیندان ناراضیلیقلا باغلی اولوب.
ایکینجی یئرده سیاسی کاراکترلی اعتراض آکسییالاری قرارلاشیب. اونلارین سایی ۱۰۶ عدد اولوب.
حساباتین مؤلفی نیکولای پطروو اعتراض آکسییالارینین جغرافییاسینین گنیشلهنمهسینین سون یاریمیل عرضینده باش وئردیینی بیلدیریب:
«بو داها چوخ سوسیال-اقتصادی سیتواسییا ایله باغلیدیر. اؤلکهدهکی سوسیال-اقتصادی سیتواسییا بیر سیرا وطنداش طرفیندن یاخشی قبول ائدیلمیر. بعضی موسسهلر، کند تصروفاتی ساحهسینده وضعیت اورک آچان دئییل. بو اعتراضلارین آرتماسی داها چوخ رگیونلارداکی مالییه رسورسلارینین چاتیشمازلیغی ایله علاقداردیر».
azb_Arab azb_Arab azb_Arab azb_Arab azb_Arab